pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ปลัดกระทรวงดิจิทัลฯ เป็นประธานการประชุมเรื่อง “Protecting Election Integrity on Facebook” ร่วมกับ Facebook และหน่วยงานที่เกี่ยวข้อง
วันอาทิตย์ที่ 5 สิงหาคม 2561
ปลัดกระทรวงดิจิทัลฯ เป็นประธานการประชุมเรื่อง “Protecting Election Integrity on Facebook” ร่วมกับ Facebook และหน่วยงานที่เกี่ยวข้อง
ปลัดกระทรวงดิจิทัลฯ
p.p1 {margin: 0.0px 0.0px 10.0px 0.0px; text-align: justify; font: 16.0px Helvetica; -webkit-text-stroke: #000000}
p.p2 {margin: 0.0px 0.0px 10.0px 0.0px; font: 16.0px Helvetica; -webkit-text-stroke: #000000; min-height: 19.0px}
p.p3 {margin: 0.0px 0.0px 10.0px 0.0px; text-align: center; font: 16.0px Helvetica; -webkit-text-stroke: #000000}
span.s1 {font-kerning: none}
นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม (ดีอี) เป็นประธานการประชุมเรื่อง “Protecting Election Integrity on Facebook” ร่วมกับบริษัท Facebook และหน่วยงานที่เกี่ยวข้องของไทย โดยในการประชุมฯ ผู้แทนจาก Facebook ได้ให้ข้อมูลเกี่ยวกับบทบาทและการดําเนินการของบริษัทฯ เพื่อช่วยให้การเลือกตั้งในประเทศต่างๆ ราบรื่นและมีความโปร่งใสในการหาเสียง รวมทั้งช่วยเผยแพร่ข้อมูลต่างๆ เกี่ยวกับการเลือกตั้งให้ประชาชนรับทราบ ผ่านทาง Facebook โดยที่ผ่านมา บริษัทได้มีการริเริ่มให้บริการใหม่ๆ ที่จะช่วยส่งเสริมให้เกิดการเลือกตั้งที่โปร่งใสและเป็นธรรม อาทิ การระงับบัญชีผู้ใช้งานปลอมบน Facebook รวมถึงการเผยแพร่หาเสียงต่างๆ บน Facebook ต้องมีความโปร่งใสในแง่ของที่มาและผู้ให้ทุนสนับสนุน โดยลดการเผยแพร่ข่าวหลอกลวงหรือข่าวที่เป็นเท็จ ตลอดจนการขจัดการแทรกแซงจากต่างชาติในการเลือกตั้ง โดย Facebook มีทีมงานที่ดูแลรับผิดชอบเรื่องความโปร่งใสและเป็นธรรมในการเลือกตั้ง ที่พร้อมจะให้ความร่วมมือกับประเทศไทยในการจัดการเลือกตั้งในอนาคต ทั้งนี้ มีผู้แทนจากสํานักงานคณะกรรมการการเลือกตั้ง สํานักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ กองบังคับการปราบปรามการกระทําความผิดเกี่ยวกับอาชญากรรมทางเทคโนโลยี และกองป้องกันและปราบปรามการกระทําความผิดทางเทคโนโลยีสารสนเทศ เข้าร่วมการประชุมหารือครั้งนี้ด้วย เมื่อวันที่ 3 สิงหาคม 2561 ณ ห้องประชุม ชั้น 9 กระทรวงดิจิทัลฯ อาคารรัฐประศาสนภักดี ศูนย์ราชการเฉลิมพระเกียรติ 80 พรรษาฯ ถนนแจ้งวัฒนะ เขตหลักสี่ กรุงเทพฯ
***********************************
รัฐบาลไทย-ข่าวทำเนียบรัฐบาล-ม.ล.ปนัดดาฯ กล่าวสุนทรพจน์ ในพิธีเปิดการประชุม 'Invitation to Asia-Pacific Youth Exchange Thailand'
วันอังคารที่ 10 กรกฎาคม 2561
ม.ล.ปนัดดาฯ กล่าวสุนทรพจน์ ในพิธีเปิดการประชุม 'Invitation to Asia-Pacific Youth Exchange Thailand'
ม.ล.ปนัดดาฯ กล่าวสุนทรพจน์ ในพิธีเปิดการประชุม 'Invitation to Asia-Pacific Youth Exchange Thailand'
เมื่อวันจันทร์ที่ ๙ กรกฎาคม ๒๕๖๑ เวลา ๐๙.๐๐ น.
โครงการสหประชาชาติเพื่อการพัฒนา (UNDP) เชิญ
หม่อมหลวงปนัดดา ดิศกุล ผู้ช่วยรัฐมนตรีประจํานายกรัฐมนตรี ปฏิบัติราชการกระทรวงยุติธรรม
เป็นประธานกล่าวสุนทรพจน์ในพิธีเปิดการประชุม 'Invitation to Asia-Pacific Youth
Exchange Thailand' ณ อาคารสหประชาชาติ ถนนราชดําเนินนอก
โอกาสนี้ ม.ล.ปนัดดาฯ ได้กล่าวสุนทรพจน์ต่อผู้เข้าร่วมการประชุมจากนานาประเทศเอเซีย-แปซิฟิก
เรื่อง 'การแลกเปลี่ยนทัศนคติเพื่อการพัฒนาที่ยั่งยืน' โดยมีใจความตอนหนึ่งว่า :
"ความเจริญที่ยั่งยืนเกิดจากความรู้ความเข้าใจอันลึกซึ้งระหว่างกัน ความจริงใจต่อกัน โดยปราศจาก
การเลือกปฏิบัติ ไม่ว่าจะเป็นเรื่องชาติพันธุ์ ศาสนา อุดมการณ์ทางการเมือง เหนือสิ่งอื่นใด
คือ มีความเอื้ออาทร รู้จักการให้อภัย มีความเมตตากรุณาแก่มนุษยชาติ มีความเป็นสุภาพชน
ปราศจากการรังเกียจเดียดฉันท์ หรือลบหลู่ดูหมิ่นในเพื่อนมนุษย์ ใครผู้ใดจะมาจากประเทศที่เจริญกว่า
หรือด้อยกว่า แต่ที่เราทุกคนพูดกันมาโดยตลอดคือความภาคภูมิใจ ความเสียสละ ความเพียร ความซื่อตรง
ในศักดิ์ศรีของความเป็นมนุษย์ ผู้เป็นมนุษย์ตามหลักทฤษฎีของการพัฒนาคน ความสําคัญจึงอยู่ตรงนี้
เป็นเรื่องของการตัดสินใจเดินข้ามเส้น (cross the line) ไปสู่ความถูกต้อง ความมีชัยในเรื่องคุณธรรมจริยธรรม
ไม่ใช่ความไม่ถูกต้อง หรือความหลงผิด หลงทางในการดําเนินชีวิต
ม.ล.ปนัดดา ดิศกุล น้อมนําอัญเชิญพระบรมราโชวาทว่าด้วยเรื่อง 'รู้รักสามัคคี' และ 'เข้าใจ เข้าถึง พัฒนา'
กล่าวต่อผู้เข้าร่วมการประชุมจากนานาประเทศเอเซีย-แปซิฟิก ตามโครงการของ UNDP โดยกล่าวว่า
พระบรมราโชวาทถือเป็นแบบอย่างในการดํารงชีวิตของประชาชนชาวไทยมาช้านาน ทัศนคติที่ดีอันพึงมีต่อกัน
การแก้ไขปัญหาทางสังคม ครอบครัว และปัจเจกบุคคล ในเรื่องเศรษฐกิจ การเมืองการปกครอง
และการดําเนินชีวิตอย่างมีคุณภาพ
การศึกษาตามพระราชปณิธานของพระบาทสมเด็จพระปรมินทรมหาภูมิพลอดุลยเดช
และสมเด็จพระเจ้าอยู่หัวมหาวชิราลงกรณ บดินทรเทพยวรางกูร จะนําพาสังคมแห่งมวลมนุษยชาติ
สู่ความร่มเย็นเป็นสุข และเกิดการพัฒนาประเทศสู่ความยั่งยืนในที่สุด" โดยผู้เข้าประชุมได้ให้เกียรติ
ปรบมืออย่างกึกก้อง และร่วมกันเฉลิมพระเกียรติล้นเกล้าฯ ของปวงชนชาวไทย ทําให้ผู้อํานวยการ
โครงการสหประชาชาติเพื่อการพัฒนา (UNDP) และ ม.ล.ปนัดดา มีความซาบซึ้งใจอย่างมาก
อนึ่ง ม.ล.ปนัดดา ได้ถือโอกาสในช่วงท้ายของการเปิดการประชุม กล่าวขอบคุณนานามิตรประเทศของราชอาณาจักรไทย
ทั้งในด้านกําลังใจอันเปี่ยมล้นและความช่วยเหลือทางด้านกําลังคน ผู้เชี่ยวชาญเฉพาะด้าน และเทคโนโลยี
ในการนําลูกหลานทีมฟุลบอลหมูป่าออกจากถ้ําหลวง จ.เชียงราย
ที่คนไทยทุกคนต่างมีความซาบซึ้งใจ
รัฐบาลไทย-ข่าวทำเนียบรัฐบาล-'ม.ล.ปนัดดา' เปิด 'วังวรดิศ' ถนนหลานหลวง ให้การต้อนรับนักศึกษาหลักสูตรนักปกครองระดับสูง  รุ่นที่ ๗๑
วันอังคารที่ 5 มิถุนายน 2561
'ม.ล.ปนัดดา' เปิด 'วังวรดิศ' ถนนหลานหลวง ให้การต้อนรับนักศึกษาหลักสูตรนักปกครองระดับสูง  รุ่นที่ ๗๑
'ม.ล.ปนัดดา' เปิด 'วังวรดิศ' ถนนหลานหลวง ให้การต้อนรับนักศึกษาหลักสูตรนักปกครองระดับสูง รุ่นที่ ๗๑
เมื่อวันที่ ๔ มิถุนายน ๒๕๖๑ เวลา ๑๓.๐๐ น.ม.ล.ปนัดดา ดิศกุล ผู้ช่วยรัฐมนตรีประจํานายกรัฐมนตรี ปฏิบัติราชการกระทรวงยุติธรรมและคุณอัมพร ดิศกุล ณ อยุธยา เปิดวังวรดิศ ให้การต้อนรับคณะข้าราชการจากหลายส่วนราชการที่เข้ารับการอบรมตามโครงการศึกษาอบรมหลักสูตรนักปกครองระดับสูง (นปส.) รุ่นที่ ๗๑ โอกาสนี้ ม.ล.ปนัดดาฯ บรรยายพิเศษ เรื่อง 'สมเด็จฯ กรมพระยาดํารงราชานุภาพ : การปกครองและการบริหารราชการแผ่นดิน และความจงรักภักดีของผู้เป็นข้าราชการ' ณ พิพิธภัณฑ์และหอสมุดสมเด็จฯ กรมพระยาดํารงราชานุภาพ วังวรดิศ ถนนหลานหลวง เขตป้อมปราบศัตรูพ่าย
ม.ล.ปนัดดาฯ กล่าวว่า "เป้าหมายหรือวัตถุประสงค์ของการปฏิบัติราชการถือเป็นหัวใจของความสําเร็จในงาน สําเร็จหรือไม่อยู่ที่ตรงนี้ ที่จะทําให้การปฏิบัติเกิดสิ่งที่เรียกว่าเป็นกลยุทธ์ ไม่มีคําว่ากลยุทธ์ในการทําสิ่งที่ผิดเป็นชอบ การทุจริตคดโกง หรือการกระทําสิ่งใดๆ ที่ขัดต่อหลักคุณธรรมจริยธรรม สังคมวันนี้เปลี่ยนไป คงไม่ใช่การไปโทษกระแสโลกาภิวัตน์ แต่มันคืออุปนิสัยใจคอของคนทํางานบางกลุ่มบางคนที่ขาดจิตใจ อันบริสุทธิ์และเผื่อแผ่ อีกทั้งไม่รักความถูกต้อง บ้างก็โทษหลักคุณธรรมจริยธรรมที่มีความอ่อนแอ ขาดต้นแบบของสังคมที่เหมาะสม เลยกลายเป็นฝักใฝ่อยู่กับการกระทําสิ่งผิดๆ ตามกัน พูดง่ายๆ คือ ทําไม่ดีตามกัน ที่กลายเป็นชอบ คิดอย่างปราศจากความรับผิดชอบที่ว่า เขาทําผิดได้ ผิดจริงเปล่าก็ไม่รู้ ดังนั้น เราก็ทําได้ ท่านผู้บริหารระดับสูงมาเยี่ยมวังวรดิศบ่ายวันนี้ หรือบ้านของสมเด็จฯ กรมพระยาดํารงราชานุภาพ ที่ยังดํารงสถานภาพความเป็นวังโดยทายาทสายตรงในหม่อมเจ้าจุลดิศ ดิศกุล พระโอรสองค์ใหญ่และได้พิจารณาเปิดขึ้นเป็นแหล่งเรียนรู้สําคัญของชาติที่ได้รับการกล่าวขานชมเชยอย่างกว้างขวาง จากทั้งองค์การระหว่างประเทศ หากเป็นสมัยก่อนที่พระองค์ท่านยังทรงมีพระชนม์ชีพอยู่ ก็จะทรงต้อนรับลูกศิษย์จากโรงเรียนสวนกุหลาบวิทยาลัย โรงเรียนเทพศิรินทร์ จุฬาลงกรณ์มหาวิทยาลัย ข้าราชการใหม่ นักเรียนทุนเล่าเรียนหลวง ด้วยพระองค์ท่านเอง ณ ระเบียงด้านหลังตําหนักใหญ่ที่ทุกๆ ท่านนั่งอยู่นี้ และจะมีพระดํารัสกับทุกๆ คน ทุกๆ ท่านอยู่เสมอว่า ขอจงนําความดีความซื่อสัตย์สุจริตชนะความไม่ดี และความทุจริตคดโกง การมีคนดีเพิ่มขึ้นก็มีแต่จะเพิ่มขึ้นไปเรื่อยๆ คนไม่ดีเขาเพิ่มอยู่แต่เพียงฝ่ายเดียวเสียที่ไหน จึงถือเป็นภาระหน้าที่ของทุกท่านผู้เป็นข้าราชการในสมเด็จพระเจ้าอยู่หัวด้วยกันทั้งสิ้น"
รัฐบาลไทย-ข่าวทำเนียบรัฐบาล-ผลการปราบปรามผู้กระทำผิดกฎหมายสรรพสามิต ประจำปีงบประมาณ พ.ศ. 2561 ระหว่างวันที่ 27 กรกฎาคม–2 สิงหาคม 2561 พบการกระทำผิด จำนวน 181 คดี คิดเป็นเงินค่าปรับ 2.79 ล้านบาท
วันศุกร์ที่ 3 สิงหาคม 2561
ผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2561 ระหว่างวันที่ 27 กรกฎาคม–2 สิงหาคม 2561 พบการกระทําผิด จํานวน 181 คดี คิดเป็นเงินค่าปรับ 2.79 ล้านบาท
กรมสรรพสามิตดําเนินมาตรการเชิงรุกในการป้องกันและปราบปรามสินค้าผิดกฎหมายสรรพสามิต เพื่อสร้างความเป็นธรรม โปร่งใส และความมั่นใจให้แก่ผู้ประกอบการที่เสียภาษีโดยสุจริต
นายกฤษฎา จีนะวิจารณะ อธิบดีกรมสรรพสามิต เปิดเผยว่า ได้ดําเนินงานตามมาตรการเชิงรุกในการป้องกันและปราบปรามผู้กระทําผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมากรมสรรพสามิตได้จัดทําแผนเฉพาะกิจปราบปรามผู้กระทําผิดกฎหมายสรรพสามิตโดยระดมกําลังเจ้าหน้าที่ชุดเฉพาะกิจจากสํานักตรวจสอบ ป้องกันและปราบปราม และเจ้าหน้าที่สรรพสามิตพื้นที่ทั่วประเทศ พร้อมสนธิกําลังกับหน่วยงานที่เกี่ยวข้องร่วมกันตรวจสอบและปราบปรามการกระทําผิดกฎหมายสรรพสามิตตามพื้นที่เป้าหมายที่คาดว่าอาจมีการกระทําผิด เพื่อสร้างความเป็นธรรม โปร่งใส และความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภคให้บริโภคสินค้าที่ถูกต้องตามกฎหมาย เนื่องจากการบริโภคสินค้าที่หลีกเลี่ยงภาษีจะเป็นอันตรายและส่งผลเสียต่อสุขภาพมากกว่าสินค้าโดยทั่วไป
จากผลการตรวจค้นและจับกุมผู้กระทําผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 โดยผลการปราบปรามผู้กระทําผิดกฎหมายสรรพสามิตทั่วประเทศ ปีงบประมาณ 2561 (ระหว่างวันที่ 27 กรกฎาคม - 2 สิงหาคม 2561) พบว่ามีการกระทําผิด จํานวน 181 คดี คิดเป็นเงินค่าปรับ 2.79 ล้านบาท โดยแยกเป็น - สุรา จํานวน 86 คดี คิดเป็นเงินค่าปรับ 0.53 ล้านบาท
- ยาสูบ จํานวน 44 คดี คิดเป็นเงินค่าปรับ 1.17 ล้านบาท
- ไพ่ จํานวน 8 คดี คิดเป็นเงินค่าปรับ 0.13 ล้านบาท
- น้ํามันและผลิตภัณฑ์น้ํามัน จํานวน 22 คดี คิดเป็นเงินค่าปรับ 0.69 ล้านบาท
- รถจักรยานยนต์ จํานวน 11 คดี คิดเป็นเงินค่าปรับ จํานวน 0.09 ล้านบาท
- สินค้าอื่น ๆ จํานวน 10 คดี รวมเป็นเงินค่าปรับ 0.18 ล้านบาท
โดยมีของกลางแยกเป็นน้ําสุรา จํานวน 90.105 ลิตร ยาสูบ จํานวน 2,581 ซอง ไพ่ จํานวน 236 สํารับ น้ํามันและผลิตภัณฑ์น้ํามัน จํานวน 7,760 ลิตร และรถจักรยานยนต์ จํานวน 11 คัน
“หากประชาชนท่านใดทราบเบาะแสการกระทําความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสํานักงานสรรพสามิตพื้นที่ทุกแห่งทั่วประเทศ หรือ Call center 1713 ได้ตลอด 24 ชั่วโมง หรือที่ www.excise.go.th หรือแจ้งที่ตู้ ป.ณ. 10 เขตดุสิต กรุงเทพมหานคร 10300 ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ และจะมอบสินบนนําจับให้ ภายหลังจากคดีเสร็จสิ้นเรียบร้อยแล้ว”
ฝ่ายประชาสัมพันธ์ สํานักงานเลขานุการกรม กรมสรรพสามิต โทร/โทรสาร 0 2241 4778
รัฐบาลไทย-ข่าวทำเนียบรัฐบาล-มหาดไทยสั่งการผู้ว่าฯ แก้ไขเรื่องร้องเรียนตามข้อกำหนด พ.ร.ก.สถานการณ์ฉุกเฉินเบ็ดเสร็จในจังหวัด พร้อมให้ศูนย์ดำรงธรรมสร้างการรับรู้ข้อกำหนดฯ ให้ประชาชนทราบและปฏิบัติ [กระทรวงมหาดไทย]
วันเสาร์ที่ 9 พฤษภาคม 2563
มหาดไทยสั่งการผู้ว่าฯ แก้ไขเรื่องร้องเรียนตามข้อกําหนด พ.ร.ก.สถานการณ์ฉุกเฉินเบ็ดเสร็จในจังหวัด พร้อมให้ศูนย์ดํารงธรรมสร้างการรับรู้ข้อกําหนดฯ ให้ประชาชนทราบและปฏิบัติ [กระทรวงมหาดไทย]
มหาดไทยสั่งการผู้ว่าฯ แก้ไขเรื่องร้องเรียนตามข้อกําหนด พ.ร.ก.สถานการณ์ฉุกเฉินเบ็ดเสร็จในจังหวัด พร้อมให้ศูนย์ดํารงธรรมสร้างการรับรู้ข้อกําหนดฯ ให้ประชาชนทราบและปฏิบัติ
วันนี้ (9 พ.ค.63) ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 กระทรวงมหาดไทย (ศบค.มท.) เปิดเผยว่า ตามที่กระทรวงมหาดไทยได้ให้จังหวัดทราบและถือปฏิบัติตามข้อกําหนด ออกตามความในมาตรา 9 แห่งพระราชกําหนดการบริหารราชการในสถานการณ์ฉุกเฉิน พ.ศ. 2548 (ฉบับที่ 5) ข้อกําหนด ออกตามความในมาตรา 9 แห่งพระราชกําหนดการบริหารราชการในสถานการณ์ฉุกเฉิน พ.ศ. 2548 (ฉบับที่ 6) และคําสั่งศบค. ที่ 2/2563 เรื่อง แนวปฏิบัติตามข้อกําหนด ออกตามความในมาตรา 9 แห่งพระราชกําหนดการบริหารราชการในสถานการณ์ฉุกเฉิน พ.ศ. 2548 อย่างเคร่งครัด
เพื่อเป็นการสร้างการรับรู้ตามมาตรการป้องกันโรคตามที่ราชการกําหนดในการป้องกันการแพร่ระบาดของโรคติดเชื้อไวรัสโคโรนา 2019 (โควิด-19) ให้แก่ประชาชนในพื้นที่เป็นไปอย่างมีประสิทธิภาพ นายฉัตรชัย พรหมเลิศ ปลัดกระทรวงมหาดไทยในฐานะหัวหน้าผู้รับผิดชอบในการแก้ไขสถานการณ์ฉุกเฉินในส่วนที่เกี่ยวกับการสั่งการและประสานกับผู้ว่าราชการจังหวัด และผู้ว่าราชการกรุงเทพมหานคร ได้สั่งการให้ศูนย์ดํารงธรรมจังหวัดทุกจังหวัดดําเนินการประชาสัมพันธ์สร้างการรับรู้ให้แก่ประชาชนในพื้นที่ทราบและถือปฏิบัติตามข้อกําหนดออกตามความในมาตรา 9 แห่งพระราชกําหนดการบริหารราชการในสถานการณ์ฉุกเฉิน พ.ศ. 2548 เพื่อให้ประชาชนในพื้นที่เข้าใจตรงกันและปฏิบัติตนเองได้อย่างถูกต้องและเหมาะสม รวมทั้งให้รับเรื่องการแก้ไขปัญหาร้องเรียน ข้อเสนอแนะ และเบาะแสผู้ฝ่าฝืนไม่ปฏิบัติตามข้อกําหนดและมาตรการข้างต้น เสนอผู้ว่าราชการจังหวัดพิจารณาแก้ไขปัญหาและดําเนินการตามอํานาจหน้าที่ให้เบ็ดเสร็จภายในจังหวัด กรณีหากพบปัญหาอุปสรรคหรือข้อจํากัดที่เกี่ยวกับกฎหมายและระเบียบที่เกี่ยวข้อง ให้รายงาน ศบค. มท. ทราบ
กองสารนิเทศ สป.มท.
ครั้งที่ 65/2563
วันที่ 9 พ.ค. 2563
รัฐบาลไทย-ข่าวทำเนียบรัฐบาล-รมว.พม. กำชับทีม พม. One Home จ.ราชบุรี เร่งช่วยเหลือเด็กชายวัย 11 ปี ป่วยมะเร็งสมอง
วันจันทร์ที่ 25 พฤศจิกายน 2562
รมว.พม. กําชับทีม พม. One Home จ.ราชบุรี เร่งช่วยเหลือเด็กชายวัย 11 ปี ป่วยมะเร็งสมอง
รมว.พม. กําชับทีม พม. One Home จ.ราชบุรี เร่งช่วยเหลือเด็กชายวัย 11 ปี ป่วยมะเร็งสมอง
วันที่ 24 พ.ย. 62 เวลา 16.00 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เปิดเผยว่า จากกรณีเพจเฟสบุ๊คของดาราสาวชื่อดัง ได้มีการแชร์เรื่องราว "น้องตะวัน" อายุ 11 ปี ป่วยด้วยโรคมะเร็งที่สมองซีกขวา ต้องการความช่วยเหลือให้อุดหนุนพริกแกงของแม่น้องที่ จังหวัดราชบุรี ล่าสุด เมื่อวันที่ 22 พ.ย. 62 กระทรวงการพัฒนาสังคมและความมั่นคงของมนุษย์ (พม.) ได้ประสานไปยังแม่ของเด็กชายดังกล่าวเพื่อสอบถามข้อเท็จจริงเพิ่มเติม ทั้งนี้ ตนได้กําชับให้พัฒนาสังคมและความมั่นคงของมนุษย์จังหวัดราชบุรี (พมจ.ราชบุรี) พร้อมด้วยทีม พม. One Home จังหวัดราชบุรี ให้ลงพื้นที่เพื่อตรวจสอบข้อเท็จจริง และให้การช่วยเหลือเด็กชายคนดังกล่าว ซึ่งจากการลงพื้นที่ตรวจสอบทางโรงเรียน พบว่า เด็กชายดังกล่าวมีพี่น้องรวม 2 คน อาศัยอยู่กับพ่อแม่ โดยพ่อประกอบอาชีพรับจ้าง ส่วนแม่ขายพริกแกง ขณะที่ทางทางโรงเรียนรับทราบปัญหาของเด็กที่ต้องรักษาตัว และมีการช่วยเหลือมาอย่างต่อเนื่อง นอกจากนี้ ทีม พม. One Home จังหวัดราชบุรี ได้ลงพื้นที่เยี่ยมครอบครัวเพื่อตรวจสอบข้อเท็จจริงและประเมินทางสังคม พร้อมทั้งให้การช่วยเหลือตามภารกิจของกระทรวง พม. ทั้งในระยะเร่งด่วนและระยะยาวต่อไป นายจุติ กล่าวเพิ่มเติมว่า หากประชาชนประสบปัญหาทางสังคม หรือพบเห็นผู้ที่ต้องการความช่วยเหลือ สามารถโทรแจ้ง ศูนย์ช่วยเหลือสังคม สายด่วน พม. 1300 บริการฟรี 24 ชั่วโมง ซึ่งกระทรวง พม. พร้อมให้คําปรึกษาและความช่วยเหลืออย่างเต็มที่
รัฐบาลไทย-ข่าวทำเนียบรัฐบาล-“ยุติธรรม” เป็นเจ้าภาพจัดประชุมคณะทำงานจัดทำสนธิสัญญาแม่แบบอาเซียนว่าด้วย การส่งผู้ร้ายข้ามแดน
วันอังคารที่ 27 มีนาคม 2561
“ยุติธรรม” เป็นเจ้าภาพจัดประชุมคณะทํางานจัดทําสนธิสัญญาแม่แบบอาเซียนว่าด้วย การส่งผู้ร้ายข้ามแดน
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานเปิดการประชุมคณะทํางานจัดทําสนธิสัญญาแม่แบบอาเซียนว่าด้วยการส่งผู้ร้ายข้ามแดน ครั้งที่ 8 (8th Meeting of the ASLOM Working Group on the Model ASEAN Extradition Treaty)
ในวันจันทร์ที่ 26 มีนาคม 2561 เวลา 09.00 น.
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
เป็นประธานเปิดการประชุมคณะทํางานจัดทําสนธิสัญญาแม่แบบอาเซียนว่าด้วยการส่งผู้ร้ายข้ามแดน
ครั้งที่ 8 (8th Meeting of the ASLOM Working Group on the Model ASEAN Extradition Treaty)
ซึ่งประเทศไทย โดยกระทรวงยุติธรรม เป็นเจ้าภาพ จัดขึ้นระหว่างวันที่ 26 - 28 มีนาคม 2561
ณ โรงแรมโนโวเทล เพลินจิต สุขุมวิท กรุงเทพมหานคร
ซึ่งเป็นการประชุมระดับคณะทํางานภายใต้กรอบการประชุมเจ้าหน้าที่อาวุโสอาเซียนด้านกฎหมาย (ASEAN Senior Law Officials Meeting: ASLOM) เพื่อจัดทําสนธิสัญญาแม่แบบอาเซียน
ว่าด้วยการส่งผู้ร้ายข้ามแดน โดยมีผู้แทนจากประเทศอาเซียนจํานวน 10 ประเทศ และสํานักงาน
เลขาธิการอาเซียน เข้าร่วมฯ
โอกาสนี้นางสาวสมใจ เกษรศิริเจริญ อัยการพิเศษฝ่ายกิจการต่างประเทศ 1 สํานักงานอัยการสูงสุดในฐานะหัวหน้าคณะผู้แทนไทย ได้กล่าวต้อนรับผู้เข้าร่วมการประชุม และศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม​ ประธานในการประชุมดังกล่าว กล่าวเปิดการประชุมฯ โดยกล่าวขอบคุณประเทศสิงคโปร์ในฐานะเป็นเจ้าภาพจัดการประชุมฯ ครั้งที่ 7 ที่ทําให้คณะทํางานดําเนินงานมาถึงช่วงสุดท้าย
ของการพิจารณาร่างสนธิสัญญาแม่แบบฯ ตลอดจนได้เน้นย้ําถึงความสําคัญใน 3 ประเด็น ได้แก่
สนธิสัญญาว่าด้วยความร่วมมือระหว่างประเทศในเรื่องทางอาญา การโอนตัวนักโทษ
และการส่งผู้ร้ายข้ามแดน ซึ่งนับเป็นเรื่องที่สําคัญในการเสริมสร้างความร่วมมือด้านกฎหมายอาชญากรรม
ในอาเซียน ทั้งนี้ กระทรวงยุติธรรม สํานักงานอัยการสูงสุด และกระทรวงการต่างประเทศ เป็นผู้แทนฝ่ายไทยในการร่วมพิจารณาร่างสนธิสัญญาแม่แบบอาเซียนว่าด้วยการส่งผู้ร้ายข้ามแดน
ในการนี้ ที่ประชุมได้พิจารณาประเด็นในสนธิสัญญาแม่แบบฯ อาทิ พันธกรณีในการส่งตัว
ฐานความผิดที่ส่งตัวได้ มูลความผิดในการส่งตัว มูลเหตุปฏิเสธการส่งตัวโดยเด็ดขาด
ดุลพินิจปฏิเสธการส่งตัว การส่งคนชาติ คําขอและเอกสารที่เกี่ยวข้อง
ซึ่งที่ประชุมจะพิจารณาประเด็นที่ยังคงค้างอยู่ในวันถัดไป
รัฐบาลไทย-ข่าวทำเนียบรัฐบาล-รมว.ดิจิทัลฯ เป็นประธานเปิดงานสัมมนา “TFIT Forum 2018”
วันพุธที่ 15 สิงหาคม 2561
รมว.ดิจิทัลฯ เป็นประธานเปิดงานสัมมนา “TFIT Forum 2018”
รมว.ดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) เป็นประธานเปิดงานพร้อมปาฐกถาพิเศษหัวข้อ “ทิศทางดิจิทัลไทย สู่การเป็นหนึ่งในอาเซียน” ในงานสัมมนา TFIT Forum 2018 ภายใต้แนวคิด “Embracing Digitalization to Empower Thailand’s Future” โดยกระทรวงดิจิทัลฯ ร่วมกับสมาคมสมาพันธ์เทคโนโลยีสารสนเทศและการสื่อสารแห่งประเทศไทย (TFIT) จัดขึ้น เพื่อขับเคลื่อนประเทศไทยสู่การเป็นนวัตกรรมดิจิทัลอันดับหนึ่งในภูมิภาคเอเชียแปซิฟิก โดยถ่ายทอดองค์ความรู้ผ่านวิทยากรชั้นนําด้านดิจิทัลทั้งในและต่างประเทศ สอดคล้องต่อการจัดตั้ง “สภาดิจิทัลเพื่อเศรษฐกิจและสังคมแห่งประเทศไทย” ในการเป็นองค์กรหลักของภาคเอกชนเพื่อร่วมมือกับภาครัฐขับเคลื่อนการพัฒนาทรัพยากรมนุษย์ การสร้างสังคมคุณภาพที่ทั่วถึงเท่าเทียมด้วยเทคโนโลยีดิจิทัล และสร้างความเชื่อมั่นด้านดิจิทัลให้กับสังคม พร้อมพัฒนาขีดความสามารถในการแข่งขันของประเทศให้สามารถแข่งขันในโลกสมัยใหม่ผลักดันประเทศสู่การพัฒนาอย่างยั่งยืน และเป็นกลไกสําคัญในการพัฒนาของภูมิภาคเอเชียแปซิฟิก เมื่อวันที่ 15 สิงหาคม 2561 ณ โรงแรมเซ็นทารา แกรนด์ แอท เซ็นทรัลเวิลด์ ถนนพระรามที่ 1 เขตปทุมวัน กรุงเทพฯ
************************
รัฐบาลไทย-ข่าวทำเนียบรัฐบาล-พม. รวมพลังลดภาวะโลกร้อนจากถุงพลาสติก ด้วยการใช้ถุงผ้าและปิ่นโต พร้อมเชิญชวนประชาชนพกถุงผ้าก่อนออกจากบ้าน และปฏิเสธรับถุงพลาสติก
วันพุธที่ 7 พฤศจิกายน 2561
พม. รวมพลังลดภาวะโลกร้อนจากถุงพลาสติก ด้วยการใช้ถุงผ้าและปิ่นโต พร้อมเชิญชวนประชาชนพกถุงผ้าก่อนออกจากบ้าน และปฏิเสธรับถุงพลาสติก
พม. รวมพลังลดภาวะโลกร้อนจากถุงพลาสติก ด้วยการใช้ถุงผ้าและปิ่นโต พร้อมเชิญชวนประชาชนพกถุงผ้าก่อนออกจากบ้าน และปฏิเสธรับถุงพลาสติก
วันนี้ (7 พ.ย. 61) เวลา 12.00 น.พลเอก อนันตพร กาญจนรัตน์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)รับมอบปิ่นโต จากนางนภา เศรษฐกร อธิบดีกรมพัฒนาสังคมและสวัสดิการ และรับมอบถุงผ้า จากนายเลิศปัญญา บูรณบัณฑิต อธิบดีกรมกิจการสตรีและสถาบันครอบครัว ซึ่งเป็นตัวแทนคณะผู้บริหาร กระทรวง พม. เพื่อแสดงการรวมพลัง ร่วมใจ ร่วมกันลดการใช้ถุงพลาสติกของ กระทรวง พม. ณ บริเวณหน้าห้องประชุม ชั้น 8 กระทรวงการพัฒนาสังคมและความมั่นคงของมนุษย์ สะพานขาว กรุงเทพฯ
พลเอก อนันตพรกล่าวว่า ตามที่รัฐบาลได้รณรงค์ลดขยะและพลาสติก อีกทั้งลดการใช้ถุงพลาสติกหูหิ้ว และโฟมบรรจุอาหาร ภายใต้โครงการ "ทําความดีด้วยหัวใจ ลดภัยสิ่งแวดล้อม” ซึ่งเริ่มดําเนินการพร้อมกันทั่วประเทศตั้งแต่วันที่ 1 สิงหาคม 2561 ที่ผ่านมา โดยขอความร่วมมือให้หน่วยงานภาครัฐเริ่มปฏิบัติเพื่อเป็นแบบอย่างแก่ประชาชนและภาคเอกชน นั้น กระทรวงการพัฒนาสังคมและความมั่นคงของมนุษย์ (พม.) พร้อมขับเคลื่อนในการปฏิบัติตามโครงการดังกล่าว ด้วยการร่วมกันลดการใช้ถุงพลาสติก โดยเริ่มนําร่องที่กรมกิจการสตรีและสถาบันครอบครัว (สค.) ซึ่งมีการนําถุงผ้าไปแจกจ่ายให้กับประชาชนที่มารับบริการตรวจรักษาที่โรงพยาบาลรามาธิบดี เมื่อวันที่ 4 ตุลาคม 2561 เป็นถุงผ้าที่ได้มาจากการตัดเย็บโดยฝีมือของผู้ที่เข้ารับการฝึกอบรมประกอบการเรียนจากศูนย์เรียนรู้การพัฒนาสตรีและครอบครัว ทั้ง 8 แห่งทั่วประเทศ แล้วรวบรวมและมอบให้กับประชาชนและบุคลากรของกระทรวง พม. เพื่อนําไปใช้แทนถุงพลาสติก พร้อมกันนี้ กรมพัฒนาสังคมและสวัสดิการ (พส.) ได้ดําเนินการรณรงค์ให้บุคลากรในสังกัดร่วมกัน นําปิ่นโตและแก้วส่วนตัวมาใช้บรรจุอาหารและน้ําดื่ม แทนภาชนะจากศูนย์อาหาร พส. อีกทั้งได้รับความร่วมมือจาก ร้านค้าในการลดการใช้ภาชนะและวัสดุสําหรับอาหารที่ทําจากพลาสติก ได้แก่ ถุง แก้ว ขวด และหลอด รวมทั้ง มีการลดราคาเครื่องดื่มในกรณีที่บุคลากรนําแก้วน้ํามาเองอีกด้วย
พลเอก อนันตพรกล่าวต่อว่า นอกจาก สค. และ พส. แล้ว ทุกหน่วยงานในสังกัดกระทรวง พม. ยังได้ร่วมใจกันรณรงค์ให้บุคลากรทุกคนในสังกัดได้นําถุงผ้ามาใช้แทนถุงพลาสติกด้วย ซึ่งในวันนี้ ถือเป็น วันรณรงค์ Kick Off เพื่อประกาศจุดยืนร่วมกันว่า "พม. ร่วมใจลดใช้ถุงพลาสติก” เพื่อให้บุคลากรทุกคนร่วมตระหนัก ในการลดภาวะโลกร้อน ด้วยการใช้วัสดุอุปกรณ์ที่เป็นมิตรกับสิ่งแวดล้อม ทําให้โลกน่าอยู่ นับว่าเป็นส่วนหนึ่งใน การสร้างสังคมที่มีคุณภาพต่อไป
"ถ้าทุกคนร่วมใจกันลดการใช้ใช้ถุงพลาสติกอย่างน้อยคนละ 1 ถุงต่อวัน ภายใน 1 ปี เราจะสามารถลดปริมาณการใช้ถุงพลาสติกได้ประมาณ 24,820 ล้านใบ ซึ่งการแยกขยะและการลดใช้ถุงพลาสติก นอกจากจะช่วย เรื่องสิ่งแวดล้อมในระยะยาวแล้ว ยังช่วยให้ประเทศสามารถประหยัดงบประมาณอีกด้วย ทั้งนี้ ขอเชิญชวนประชาชน ทั่วประเทศ ร่วมกันลดการใช้ถุงพลาสติกไปพร้อมกันกับกระทรวง พม. โดยเริ่มจากการพกถุงผ้าติดตัวไปทุกครั้ง ที่ออกจากบ้าน และปฏิเสธการรับถุงพลาสติกจากร้านค้า”พลเอก อนันตพรกล่าวในตอนท้าย
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงวิทยาศาสตร์ฯ ร่วมพิธีทำบุญ-ตักบาตร ปีใหม่ 2560 ที่ทำเนียบ
วันพฤหัสบดีที่ 5 มกราคม 2560
รัฐมนตรีว่าการกระทรวงวิทยาศาสตร์ฯ ร่วมพิธีทําบุญ-ตักบาตร ปีใหม่ 2560 ที่ทําเนียบ
รัฐมนตรีว่าการกระทรวงวิทยาศาสตร์ฯ ร่วมพิธีทําบุญ-ตักบาตร ปีใหม่ 2560 ที่ทําเนียบ
วันนี้ (5 มกราคม 2560) เวลา 07.00 น. กระทรวงวิทยาศาสตร์และเทคโนโลยี จัดพิธีทําบุญตักบาตรพระสงฆ์ จํานวน 18 รูป เนื่องในวันขึ้นปีใหม่ พุทธศักราช 2559 โดยมี ดร.อรรชกา สีบุญเรือง รัฐมนตรีว่าการกระทรวงวิทยาศาสตร์และเทคโนโลยี เป็นประธานในพิธี พร้อมด้วย รศ.นพ.สรนิต ศิลธรรม ปลัดกระทรวงวิทยาศาสตร์และเทคโนโลยี นายสมชาย เทียมบุญประเสิรฐ รองปลัดกระทรวงวิทยาศาสตร์และเทคโนโลยี คณะผู้บริหาร หัวหน้าส่วนราชการ ข้าราชการและเจ้าหน้าที่ วท. เข้าร่วมในพิธี ณ บริเวณห้องโถงชั้น 1 อาคารพระจอมเกล้า สํานักงานปลัดกระทรวงวิทยาศาสตร์และเทคโนโลยี
รัฐบาลไทย-ข่าวทำเนียบรัฐบาล-รมช.วิวัฒน์ ร่วมเปิดศูนย์กสิกรรมธรรมชาติบ้านพะกอยวา  มุ่งบ่มเพาะและขยายผลแนวทาง "คนอยู่กับป่า"
วันศุกร์ที่ 14 กันยายน 2561
รมช.วิวัฒน์ ร่วมเปิดศูนย์กสิกรรมธรรมชาติบ้านพะกอยวา  มุ่งบ่มเพาะและขยายผลแนวทาง "คนอยู่กับป่า"
รมช.วิวัฒน์ ร่วมเปิดศูนย์กสิกรรมธรรมชาติบ้านพะกอยวา อ.แม่ระมาด จ.ตาก มุ่งบ่มเพาะและขยายผลแนวทาง "คนอยู่กับป่า" หวังเปลี่ยนรูปแบบการทําเกษตรกรรมที่อยู่ร่วมกับป่าได้อย่างยั่งยืน
นายวิวัฒน์ ศัลยกําธร รัฐมนตรีช่วยว่าการกระทรวงเกษตรและสหกรณ์ เปิดเผยภายหลังร่วมเปิดศูนย์กสิกรรมธรรมชาติบ้านพะกอยวา โดยมี พล.อ.สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธาน พร้อมร่วมกิจกรรม “รวมพลังจิตอาสา เราทําความดีเพื่อสังคม ปลูกคนไปสร้างป่า ด้วยศาสตร์พระราชา” ณ บ้านห้วยกระทิง ต.พระธาตุ อ.แม่ระมาด จ.ตาก ว่า กระทรวงเกษตรและสหกรณ์ บูรณาการร่วมกับภาคส่วนต่าง ๆ น้อมนําศาสตร์พระราชาเข้ามาแก้ไขปัญหาป่าเสื่อมโทรม จนสามารถสร้างตัวอย่างความสําเร็จอย่างเป็นรูปธรรม ทั้งระบบ ครบวงจร ด้วยกลไกประชารัฐอย่างแท้จริง
ทั้งนี้ ศูนย์กสิกรรมธรรมชาติบ้านพะกอยวาจะทําหน้าที่บ่มเพาะและขยายผลแนวทาง "คนอยู่กับป่า" ที่สามารถฟื้นคืนป่าไปพร้อม ๆ กับการเปลี่ยนรูปแบบการทําเกษตรกรรมที่อยู่ร่วมกับป่าได้อย่างยั่งยืน อีกทั้งยังเป็นการสร้างความตระหนักถึงความสําคัญของทรัพยากรธรรมชาติและสิ่งแวดล้อม ความสําคัญของป่าไม้ในฐานะแหล่งน้ํา แหล่งอากาศ แหล่งทรัพยากรและความหลากหลายทางพันธุ์กรรม
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai